**Cenușăreasa ta**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cenușăreasa ta

Lasă-mă să fiu Cenușăreasa ta,

doar pentr-o noapte fermecată,

iar tu poți fi prințul meu rebel,

ce mă vei dansa până-n miez de noapte...

Iar cât timp vom fi împreună,

să-i uităm pe cei din jur,

eu o să mă-nec în marea ochilor tăi albaștri,

iar tu în deșertul ochilor mei căprui...

Lasă-mă sa fiu Cenușăreasa ta

și nu-ți voi cere nici pantofi scumpi,

nici rochii alese

și poți veni să mă inviți la bal,

fără caleașcă magică...fără regrete...

Și poate schimbăm ceva,

în povestea fermecată

și-om dansa întreaga noapte,

eu, Cenușăreasa ta,

chiar de nu-s de viță aleasă...

Iar tu prințul meu de basm,

ce ai mers de căprior,

când o să mă inviți la dans,

o să-mi dai mii de fiori...

Și-n privirea ta suavă,

o să mă privesc sfios,

eu, Cenușăreasa care,

mi-am dorit să te cunosc...

Și-om valsa muzica toată,

vom uita de toți din jur

și când va bate miezul nopții,

îți promit că n-o să fug...

Iar tu mă poți duce-acasă,

când balul s-ar termina,

iar de-ți va plăcea de mine,

poate putem continua...

Și-o să fiu a ta Cenușăreasă,

iar tu, prințul meu de basm

și vom crea povestea noastră,

așa cum ne va plăcea!

-2014-